ai4bharat/Pralekha huggingface dataset:
மின்னணு மற்றும் தகவல் தொழில்நுட்பம்
ஐ.டி. ஹார்டுவேர் தயாரிக்க உற்பத்தியுடன் கூடிய ஊக்குவிப்பு திட்டத்தின் கீழ் 19 நிறுவனங்கள் விண்ணப்பம்
ஐ.டி ஹார்டு வேர் தயாரிப்புக்கு உற்பத்தியுடன் கூடிய ஊக்குவிப்பு திட்டத்தின் கீழ், 19 நிறுவனங்கள் விண்ணப்பித்துள்ளன. இது குறித்த அறிவிப்பு கடந்த மார்ச் 3ம் தேதி வெளியிடப்பட்டது. இதற்கு விண்ணப்பிக்க ஏப்ரல் 30ம் தேதி கடைசி நாளாக இருந்தது. இத்திட்டத்தின் கீழ் ஊக்குவிப்பு கடந்த ஏப்ரல் 1ம் தேதி முதல் பொருந்தும்.
ஐடி ஹார்டுவேர் கம்பெனிகள் பிரிவின் கீழ் எலக்ட்ரானிக்ஸ் ஹார்டுவேர் உற்பத்தி நிறுவனங்களான டெல், ஐசிடி, பிளக்ஸ்ட்ரானிக்ஸ், ரைசிங் ஸ்டார்ஸ் ஹைடெக் மற்றும் லாவா போன்ற நிறுவனங்கள் விண்ணப்பித்துள்ளன.
டிக்சன், இன்போபவர், பகவதி, சிர்மா, ஆர்பிக், நியோலிங்க், ஆப்டிமஸ், நெட்வெப், விவிடிஎன், ஸ்மைல் எலக்ட்ரானிக்ஸ், பனாச்சே டிஜிலைப், எச்எல்பிஎஸ், ஆர்டிபி வொர்க் ஸ்டேஷன்ஸ் மற்றும் கோகோனிக்ஸ் போன்ற 14 நிறுவனங்கள் உள்நாட்டு நிறுவனங்கள் பிரிவின் கீழ் விண்ணப்பித்துள்ளன.
இந்த நிறுவனங்கள் தங்கள் உற்பத்தி செயல்பாட்டை விரிவாக்கி, ஐ.டி ஹார்டுவேர் உற்பத்தியில் தேசிய சாம்பியன் நிறுவனங்களாக வளரும் என எதிர்பார்க்கப்படுகிறது.
உற்பத்தியுடன் கூடிய ஊக்குவிப்பு திட்டம், தகுதிவாய்ந்த நிறுவனங்கள் இந்தியாவில் உற்பத்தி செய்யும் இலக்கு பிரிவுகளின் கீழ், பொருட்களின் நிகர விற்பனையில்  4% முதல் 2% / 1% வரை ஊக்கத்தொகையை நான்கு வருட காலத்திற்கு நீட்டிக்கிறது .
இது குறித்து மத்திய மின்னனுவியல் மற்றும் தகவல் தொழில்நுட்ப அமைச்சர் திரு ரவி சங்கர் பிரசாத் கூறுகையில், ‘‘ ஐடி ஹார்டுவேருக்கான உற்பத்தியுடன் கூடிய ஊக்குவிப்பு திட்டத்துக்கு வெளிநாட்டு மற்றும் உள்நாட்டு நிறுவனங்கள் அதிகளவில் விண்ணப்பித்துள்ளதால், இத்திட்டம் மிகப் பெரிய வெற்றியடைந்துள்ளது.
ஐடி தொழில்துறை இந்தியாவின் முன்னேற்றத்தில் நம்பிக்கை வைத்துள்ளது. இது தற்சார்பு இந்தியாவுக்கு பிரதமர் விடுத்த அழைப்பை எதிரொலிக்கிறது. இதன் மூலம் நாட்டில் எலக்ட்ரானிக்ஸ் உற்பத்தி சூழல் வலுவடையும்’’ என்றார்.
அடுத்த 4 ஆண்டுகளுக்கு இத்திட்டம் ரூ.1,60,000 கோடி மதிப்பிலான உற்பத்திக்கு வழிவகுக்கும் என எதிர்பார்க்கப்படுகிறது.
மொத்த உற்பத்தியில், ஐடி ஹார்டுவேர் நிறுவனங்கள் ரூ.1,35,000 கோடிக்கு மேல் உற்பத்தி செய்யும் என தெரிவித்துள்ளன. உள்நாட்டு நிறுவனங்கள் ரூ.25,000 கோடிக்கு மேல் உற்பத்தி செய்யும் என தெரிவித்துள்ளன.
இத்திட்டம் ஏற்றுமதியை குறிப்பிடத்தக்க அளவில் அதிகரிக்கும் என எதிர்பார்க்கப்படுகிறது. அடுத்த 4 ஆண்டுகளில் ரூ.1,60,000 கோடி மதிப்பிலான மொத்த உற்பத்தியில், 37 சதவீதத்துக்கு மேல், அதாவது ரூ.60,000 கோடி ஏற்றுமதியால் கிடைக்கும்.
இத்திட்டம் மின்னுவியல் உற்பத்தியில் ரூ.2,350 கோடி அளவுக்கு கூடுதல் முதலீட்டை கொண்டு வரும். இத்திட்டம் அடுத்த 4 ஆண்டுகளில் தோராயமாக 37,500 நேரடி வேலை வாய்ப்பையும், இதை விட 3 மடங்கு அளவில் மறைமுக வேலைவாய்ப்பையும் உருவாக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1715871
பிரதமர் அலுவலகம்
இந்தியா-ஜப்பான் வர்த்தக நிகழ்வில் பிரதமர் திரு நரேந்திர மோடியின் உரை தமிழாக்கம்
எனது நண்பர் பிரதமர் கிஷிடா அவர்களே,
இரு நாடுகளின் பிரதிநிதிகளே,
மத்திய அமைச்சரவையின் எனது சகாக்களே,
குஜராத் நிதி அமைச்சர் திரு கனுபாய் தேசாய் அவர்களே,
இந்தியா-ஜப்பான் வர்த்தகத் தலைவர்கள் அமைப்பின் அனைத்து உறுப்பினர்களே,
உங்கள் அனைவரையும் வரவேற்கிறோம்.
அனைவருக்கும் வணக்கம்!
ஜப்பானிலிருந்து இந்தியாவுக்கு வருகை தந்துள்ள பிரதமர் கிஷிடா அவர்களுக்கும் அனைத்து நண்பர்களுக்கும் மிகவும் இனிய வரவேற்பு
இரண்டு ஆண்டுகளுக்கும் அதிகமான இடைவெளிக்குப்பின்
இந்தியா - ஜப்பான் இடையே
தொடர்ச்சியாக உச்சிமாநாடு நிலையிலான கூட்டங்களை நடத்த முடிந்துள்ளதற்காக நான் மிகவும் மகிழ்ச்சியடைகிறேன்.
இந்தியா -ஜப்பான் இடையே சிறப்பு உத்திகள் வகுத்தல் மற்றும் உலகளாவிய கூட்டமைப்பின் வலுவான தூணாக நமது பொருளாதார உறவுகள் இருக்கின்றன.
கொவிடுக்குப் பிந்தைய காலத்தில் பொருளாதார மீட்சிக்கும் பொருளாதாரப் பாதுகாப்புக்கும் இந்தியா-ஜப்பான் இடையேயான பொருளாதார ஒத்துழைப்பு இரு நாடுகளுக்கு மட்டுமின்றி இந்தப் பிராந்தியத்திற்கும் உலகத்திற்கும் நம்பிக்கையையும் உறுதியையும் தந்துள்ளன.
சீர்திருத்தங்களும் இந்தியாவில் மிகவும் பரவலாக மேற்கொள்ளப்படுகின்ற உற்பத்தியுடன் இணைந்த ஊக்குவிப்புத் திட்டங்களும் முன் எப்போதும் இல்லாத அளவிற்கு ஆக்கப்பூர்வமான சூழ்நிலைகளை உருவாக்கி உள்ளன.
பிரதமர் அவர்களே
1.8 ட்ரில்லியன் டாலர் மதிப்புள்ள 9000க்கும் அதிகமான திட்டங்கள் இந்தியாவின் தேசிய கட்டமைப்பு திட்டத்தில் இடம் பெற்றுள்ளன.
இவை ஒத்துழைப்புக்குப் பல வாய்ப்புகளை வழங்கும்.
எங்கள் முயற்சிகளில் ஜப்பானிய நிறுவனங்கள் ஆர்வத்துடன் பங்கேற்கும் என்று நான் நம்புகிறேன். இதற்காக இந்தியாவில் ஜப்பானிய நிறுவனங்களுக்கு சாத்தியமான அனைத்து உதவிகளையும் செய்வதற்கும் நாங்கள் உறுதி பூண்டுள்ளோம்.
நண்பர்களே,
முன்னேற்றம், வளம், ஒத்துழைப்பு ஆகியவை இந்தியா-ஜப்பான் உறவுகளில் மையமானவை. இரு நாடுகளின் பொருளாதார உறவுகளை முன்னெடுத்து செல்வதற்கு இந்தியா-ஜப்பான் வர்த்தகத் தலைவர்கள் அமைப்பு முக்கியமான பங்களிப்பை செய்திருக்கிறது. இதற்காக உங்கள் அனைவரையும் நான் பாராட்டுகிறேன் எனது நல்வாழ்த்துக்களைத் தெரிவித்துக்கொள்கிறேன்
உங்களுக்கு மிகுந்த நன்றி
(
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
நீர்வாழ் விலங்கின நோய்கள் குறித்த தேசிய கண்காணிப்புத்திட்டம் பற்றிய இணைய வழிக்கருத்தரங்கு
சுதந்திரப் பெருவிழாவின் ஒரு பகுதியாக மத்திய மீன்வளம், கால்நடை பராமரிப்பு மற்றும் பால்வள அமைச்சகத்திற்குட்பட்ட மீன்வளத்துறை சார்பில், “நீர்வாழ் விலங்கின நோய்கள் குறித்த தேசிய கண்காணிப்புத் திட்டம்: இந்தியாவில் நோய் ஆளுகை முறையை ஏற்படுத்துவதற்கான ஒரு நடவடிக்கை” என்ற தலைப்பில் 15 பிப்ரவரி 2022 அன்று இணையவழிக் கருத்தரங்கு நடைபெற்றது. மீன்வளத்துறை அதிகாரிகள் இந்திய வேளாண் ஆராய்ச்சிக்கழக நிறுவனங்கள், பல்வேறு மாநில / யூனியன் பிரதேசங்களின் மீன்வளத்துறை அதிகாரிகள், மாநில வேளாண் பல்கலைக்கழகங்கள், கால்நடை அறிவியல் மற்றும் மீன்வள பல்கலைக்கழகங்களின் பேராசிரியர்கள், தொழில் முனைவோர், விவசாயிகள், கோழிப்பண்ணை உரிமையாளர்கள், மாணவர்கள் மற்றும் மீன்வளர்ப்பு தொழில் துறையினர் உட்பட 150-க்கும் மேற்பட்ட பிரதிநிதிகள் இதில் பங்கேற்றனர்.
கருத்தரங்கில் உரையாற்றிய இந்திய வேளாண் ஆராய்ச்சிக் கழகத்தின் மீன்வள அறிவியல் துறை துணைத் தலைமை இயக்குநர் டாக்டர் ஜோய் கிருஷ்ண ஜெனா, மீன்வளத் தொழிலில் பல்வேறு திறமைகளை உள்ளடக்கிய மாநிலங்களைக் கொண்ட நாடாக உள்ள இந்தியாவில், தேசிய மற்றும் சர்வதேச அளவில் பரவக் கூடிய நோய்களைக் கட்டுப்படுத்துவதற்கும், கண்காணிப்பதற்கும் உரிய கண்காணிப்பு செயல்திட்டம் தேவை என்றார். அந்த வகையில், இந்தியாவின், நீர்வாழ் விலங்கின நோய்கள் குறித்த தேசிய கண்காணிப்புத் திட்டம், ஒருங்கிணைந்த கண்காணிப்புக்கான சிறந்த உதாரணமாக திகழ்கிறது என்றும் தெரிவித்தார். இக்கருத்தரங்கில் தொடக்க உரையாற்றிய மத்திய மீன்வளத்துறையின் உள்நாட்டு மீன்வளர்ப்புக்கான இணை செயலாளர் திரு சாகர் மெஹ்ரா, தீவிரம் மற்றும் பன்முக நடவடிக்கைகள் மூலம் மேற்கொள்ளப்படும் நீர்வாழ் உயிரின உற்பத்தி காரணமாக நீர்வாழ் உயிரினங்களுக்கு பல்வேறு புதிய நோய்கள் பரவும் அபாயமும் உள்ளதாக குறிப்பிட்டார். இது போன்ற நோய்கள் முன்கூட்டியே கண்டறிந்து அதைக் கட்டுப்படுத்துவதற்கான நடவடிக்கைகளை மேற்கொள்வது அவசியம் என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1798800
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பூசி அண்மைத் தகவல் - நாள் 221
இந்தியாவில் செலுத்தப்பட்ட கொவிட்-19 தடுப்பூசிகளின் எண்ணிக்கை இன்று மாலை 7 மணி தற்காலிக அறிக்கையின்படி 59.47 கோடியைக்  கடந்தது. இன்று 54 லட்சத்துக்கும் மேற்பட்ட  தடுப்பூசிகள் போடப்பட்டன. இறுதி அறிக்கை இன்று நள்ளிரவு தயாராகும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748661
-----
(Visitor Counter : 152
குடிநீர் மற்றும் சுகாதார அமைச்சகம்
ஏப்ரல் 10-ஆம் தேதி நடைபெற்ற சம்பாரன் கொண்டாட்டத்தின்போது பீகாரில் கழிவறை இயக்கம் உத்வேகம் பெற்றது
பீகார் மாநிலத்தில் சம்பாரன் நூற்றாண்டு நிறைவுவிழா கொண்டாட்டத்தின்போது, தூய்மை இந்தியா இயக்கத்தின் , வாராந்திர “சத்யாகிரஹா சே ஸ்வாச்சகிரஹா” இயக்கம் ஏப்ரல் 3-ஆம் தேதி முதல் நடைபெற்றது. பீகார் மாநிலம், கிழக்கு சம்பாரன் மாவட்டம் மோத்திஹாரியில் 20 ஆயிரம் தன்னார்வத் தூய்மையாளர்கள் கலந்து கொண்ட கூட்டத்தில் பிரதமர் திரு.நரேந்திர மோடி ஏப்ரல் 10-ஆம் தேதி உரையாற்றினார்.
ஏப்ரல் 3-ஆம் தேதி முதல் 10-ஆம் தேதி வரை மேற்கொள்ளப்பட்ட “சத்யாகிரஹா சே ஸ்வாச்சகிரஹா” இயக்கத்தை நாடு முழுவதும் பரப்புவதை நோக்கமாகக் கொண்டு பீகார் அரசுடன் இணைந்து மத்திய குடிநீர் மற்றும் தூய்மை அமைச்சகம் செயல்பட்டது. இதற்காக நாட்டின் பல்வேறு பகுதிகளிலிருந்து சுமார் 10,000 தன்னார்வத் தூய்மையாளர்கள் வரவழைக்கப்பட்டு, பீகார் மாநிலத்தைச் சேர்ந்த 10,000 பேருடன் சேர்ந்து, மாநிலத்தின் 38 மாவட்டங்கள் முழுவதும், மக்களின் நடைமுறைச் செயல்பாடுகளை மாற்றியமைத்து, இதை மக்கள் இயக்கமாக உருவாக்கும் உத்வேகத்துடன் அவர்கள் பணியாற்றினர்.
கூடுதல் விவரங்களுக்கு www.pib.nic.in என்ற இணையதளத்தைப் பார்க்கவும்.
(Visitor Counter : 120
நிதி அமைச்சகம்
பொருளாதார நிலைத்தன்மை மற்றும் மேம்பாட்டு மன்றத்தின் 26-வது கூட்டத்திற்கு நிதியமைச்சர் திருமதி நிர்மலா சீதாராமன் தலைமை வகித்தார்
மும்பையில் இன்று நடைபெற்ற பொருளாதார நிலைத்தன்மை மற்றும் மேம்பாட்டு மன்றத்தின் 26-வது கூட்டத்திற்கு மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன் தலைமை வகித்தார்.
பொருளாதார நிலைமைக்கு முன்கூட்டிய எச்சரிக்கை அம்சங்களையும், அவற்றை கையாள்வதற்கான தயார் நிலை பற்றியும், இந்த மன்றத்தில் விவாதிக்கப்பட்டன. தற்போதுள்ள நிதி சார்ந்த மற்றும் கடன் தகவல் நடைமுறைகளின் திறனை மேம்படுத்துவது, நிதி சார்ந்த சந்தைக் கட்டமைப்பு உள்ளிட்ட நடைமுறை ரீதியான முக்கிய நிதி நிறுவனங்களின் மேலாண்மை மற்றும் நிர்வாக பிரச்சனைகள் ஆகியவையும் விவாதிக்கப்பட்டது.
பொருளாதாரத்துறையின் ஆபத்துகளைக் கண்காணிப்பதும் நிதி நிலைமைகள் சந்தை மேம்பாடுகள், தொடர்ச்சியான அடிப்படையில், அரசு மற்றும் ஒழுங்குமுறைப்படுத்துவோரால் கண்காணிப்பதும் அவசியம் என்று இந்தக் கூட்டத்தில் சுட்டிக்காட்டப்பட்டது. இதனால் உரிய காலத்தில் நடவடிக்கை எடுக்கமுடியும். மேலும், பிரச்சனைகளைக் குறைக்கும், பொருளாதார நிலைத்தன்மையை வலுப்படுத்தும்.
2023-ல் இந்தியாவின் ஜி-20 தலைமைத்துவ காலத்தில், நிதித்துறை பிரச்சனைகளுக்கான தயாரிப்பு குறித்தும் இந்த மன்றத்தில் எடுத்துரைக்கப்பட்டது.
மத்திய நிதித்துறை இணை அமைச்சர் டாக்டர் பக்வத் கிருஷ்ணாராவ் கராத், நிதித்துறை இணை அமைச்சர் திரு பங்கஜ் சவுத்ரி, இந்திய ரிசர்வ் வங்கியின் கவர்னர் திரு சக்திகாந்த தாஸ், நிதித்துறை செயலாளர் டாக்டர் டி.வி. சோமநாதன் உள்ளிட்டோரும், இந்தக் கூட்டத்தில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1859603
பிரதமர் அலுவலகம்
உத்தரபிரதேச மாநிலம் ஹமிர்பூரில் நேரிட்ட சாலை விபத்தில் உயிரிழந்தவர்களுக்கு பிரதமர் இரங்கல் தெரிவித்துள்ளார்
உத்தரபிரதேச மாநிலம் ஹமிர்பூர் மாவட்டத்தில் நேரிட்ட சாலை விபத்தில் உயிரிழந்தவர்களுக்கு பிரதமர் திரு. நரேந்திர மோடி இரங்கல் தெரிவித்துள்ளார். விபத்தில் காயமடைந்தவர்கள் விரைவில் குணமடையவும் திரு மோடி விருப்பம் தெரிவித்துள்ளார்.
இது குறித்து பிரதமர் அலுவலகம் வெளியிட்டுள்ள டுவிட்டர் பதிவில்,
“உத்தரபிரதேச மாநிலம் ஹமிர்பூரில் நிகழ்ந்த விபத்து மிகவும் வேதனை அளிக்கிறது. உயிரிழந்தவர்களின் குடும்பங்களுக்கு எனது ஆழ்ந்த இரங்கலைத் தெரிவித்துக் கொள்வதுடன், காயமடைந்தவர்கள் விரைவில் குணமடைய பிரார்த்திக்கிறேன். மாநில அரசும், உள்ளாட்சி நிர்வாகமும் காயமடைந்தவர்களுக்கு தேவையான அனைத்து உதவிகளையும் அளித்து வருகின்றனர்” என்று பிரதமர் கூறியுள்ளதாக தெரிவிக்கப்பட்டுள்ளது.
இளைஞர் நலன் மற்றும் விளையாட்டு அமைச்சகம்
200 கி.மீ ஃபிட் இந்தியா ஓட்டத்தை மத்திய விளையாட்டுத் துறை அமைச்சர் திரு. கிரண் ரிஜிஜு தொடங்கி வைத்தார்
தேசிய ஒற்றுமை தினத்தை  முன்னிட்டு 200 கி.மீ நீள ‘ஃபிட் இந்தியா ஓட்டம்’ என்ற நிகழ்வை மத்திய விளையாட்டுத்துறை அமைச்சர் திரு கிரண் ரிஜிஜு கொடியசைத்து தொடங்கி வைத்தார்.
ராஜஸ்தான் மாநிலம் ஜெய்சல்மீரில் இன்று நடந்த தொடக்க நிகழ்வில் திரைப்பட நடிகர் திரு வித்யுத் ஜம்வால் பங்கேற்றார். ஓட்டத்தின் தொடக்கத்தில் சில கி.மீ-கள் மத்திய அமைச்சர் திரு.கிரண் ரிஜிஜுவும் ஓடினார்.
அப்போது பேசிய அவர், “ஃபிட் இந்தியா இயக்கத்தை மக்கள் இயக்கமாக மாற்ற வேண்டும் என்பது நமது பிரதமரின் எண்ணம் ஆகும். இதனை நாட்டின் ஒவ்வொரு மூலைக்கும் எடுத்துச் செல்ல வேண்டும். ஏற்கனவே உடல் வலிமையுடன் இருக்கும் நமது வீரர்கள் ஜெய்சல்மீர் எல்லையை ஒட்டி 200 கி.மீ-க்கு ஓடுவதன் மூலம் நாட்டின் ஒவ்வொரு குடிமகனிடமும் உத்வேகத்தை ஏற்படுத்துகின்றனர். அவர்கள் ஓட்டத்தின் மூலம் 200 கி.மீ தூரத்தை முடிக்கும்போது, ஒவ்வொரு குடிமகனும் ஏதோ ஒரு வடிவத்தில் கட்டுடல் தகுதியைப் பெறுவதற்கான ஊக்கத்தைப் பெற வேண்டும்,” என்றார்.
இந்த நிகழ்ச்சியை இந்தோ-திபெத்திய எல்லை காவல் படை ஒருங்கிணைத்திருந்தது. மூன்று நாட்கள் நடைபெறும் 200 கி.மீ தூர ஓட்டத்தில் இந்தோ-திபெத்திய காவல் படையின் 100-க்கும் மேற்பட்ட வீரர்கள், பல்வேறு மத்திய ஆயுதப்படை காவல் படைகளின் வீரர்களும் பங்கேற்றுள்ளனர்.
இந்த ஓட்டம் இரவுப் பகலாகத் தொடர்ந்து நடைபெறுகிறது. இந்தியா-பாகிஸ்தான் எல்லையை ஒட்டியுள்ள தார் பாலைவனத்தின் குன்றுகளையும் வீரர்கள் ஓடிக் கடக்கின்றனர்.
கிஷன்கார்க் கோட்டை என்ற முக்கியமான இடம் உட்பட பல்வேறு போர் மற்றும் சண்டைகள் நடைபெற்ற சர்வதேச எல்லைகோட்டை ஒட்டிய பாதையில் பெரும்பாலான ஓட்டம் நடைபெறுகிறது.
மேலும் விவரங்களுக்கு இந்த ஆங்கில செய்திக் குறிப்பை காணவும்;
https://pib.gov.in/PressReleasePage.aspx?PRID=1669129
----
(Visitor Counter : 165
சிறப்பு சேவைகள் மற்றும் கட்டுரைகள்
மகளிர் 20' உச்சிமாநாடு: மகளிர் தலைமைத்துவம் மற்றும் மேலாண்மை, ஆளுமைக்கானத் தடைகளைத் தகர்த்தல்
மகளிர் அதிகாரமளித்தலின் வெற்றியைக் கொண்டாடுதல்
சென்னையை அடுத்த மாமல்லபுரத்தில் மகளிர் 20' உச்சிமாநாட்டின் 2-ம் நாள் அமர்வு 2023, ஜூன் 16-ம் தேதி நடைபெற்றது. இதில் மகளிர் தலைமை வகிப்பதிலும், நிர்வகிக்கும் பொறுப்புகளை கையாள்வதிலும் உள்ளத் தடைகளைத் தகர்க்க ஆக்கப்பூர்வ நடவடிக்கை எடுப்போம் என்ற கருப்பொருளில் துவக்க அமர்வு நடைபெற்றது. இந்த அமர்வுக்கு ஐரோப்பிய படிப்புகளுக்கான மணிப்பால் மையத்தின் பேராசிரியர் டாக்டர் நீட்டா தலைமை வகித்தார்.
இதில் பிஜேபி சட்டமன்ற உறுப்பினர் திருமதி வானதி சீனிவாசன் சிறப்புரையாற்றினார். அப்போது, கொள்கை உருவாக்கம் மற்றும் அரசியல் பிரதிநிதித்துவம் வாயிலாக மகளிரை அதிகமாரமிக்கவர்களாக மாற்றுவதில் தமக்குக் கிடைத்த அனுபவங்களை அவர் பகிர்ந்து கொண்டார். இல்லத்தரசிகளுக்கும், அவர்களுக்கு எதிரான வன்முறைகளுக்கும் இடையேயான தொடர்பை விளக்கிய அவர், இந்த வன்முறையைக் குறைப்பதில் பெண்களின் பங்களிப்பு குறித்தும் விளக்கினார்.
இதைத் தொடர்ந்து 2-வது அமர்வில் வர்த்தகம் மற்றும் முதலீடு வாயிலாக பொருளாதாரம் அதிகாரமளித்தல் குறித்து விவாதிக்கப்பட்டது.
பொருளாதாரத்தை மேம்படுத்தும் உள்கட்டமைப்பு மற்றும் சேவைப் பிரிவுகளில் முதலீடு செய்வது என்ற கருப்பொருளில் 3-வது அமர்வு நடைபெற்றது. இறுதி அமர்வில் பெண்கள் தங்களது பலத்தை, முன்னேற்றத்தை, தன்னிறைவைக் கொண்டாடுவது குறித்து விளக்கப்பட்டது. இறுதி அமர்வில் தமிழ்நாடு நிதி மற்றும் மனிதவள மேம்பாட்டுத்துறை அமைச்சர் திரு தங்கம் தென்னரசு இறுதி அமர்வு உரையாற்றினார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சார்தாம் பரியோஜனா திட்டத்தின் கீழ் சம்பா சுரங்கப்பாதையை மத்திய அமைச்சர் திரு.நிதின் கட்கரி தொடங்கி வைத்தார்
மத்திய சாலைப் போக்குவரத்து, நெடுஞ்சாலைத்துறை மற்றும் சிறு, குறு, மற்றும் நடுத்தர தொழில்துறை அமைச்சர் திரு.நிதின்கட்கரி, சார்தாம் பரியோஜனா திட்டத்தின் கீழ் கட்டப்பட்ட சம்பா சுரங்கப்பாதையை காணொலிக் காட்சி மூலம் இன்று தொடங்கி வைத்தார். ரிஷிகேஷ் - தராசு தேசிய நெடுஞ்சாலையில்  பரபரப்பான சம்பா நகருக்கு கீழே 440 மீட்டர் நீளத்தில் சுரங்கப் பாதை அமைக்கும் முக்கிய மைல்கல் இலக்கை எல்லை ரோடுகள் நிறுவனம்  சாதித்துள்ளது. கோவிட்-19 அச்சுறுத்தல் மற்றும் தேசிய அளவிலான முடக்கம் ஆகியவற்றுக்கு இடையே இந்த சுரங்கப்பாதை பணி முடிக்கப்பட்டுள்ளது. இலகுவான மண் அமைப்பு, தொடர் நீர் கசிவு, சுரங்கப்பாதைக்கு மேலே பெரிய கட்டிடங்கள், வீடுகள் இடியும் வாய்ப்பு, நிலம் கையகப்படுத்துதல் பிரச்னை, கோவிட் முடக்க கட்டுப்பாடுகள் போன்றவற்றை கடந்து இந்த சுரங்கப்பாதை கட்டப்பட்டது சவாலான பணி ஆகும்.
இந்நிகழ்ச்சியில் பேசிய அமைச்சர் கூறுகையில், சமூகப் பொருளாதாரம் மற்றும் சமய நோக்கில் உத்தரகாண்ட்டில் உள்ள ரிஷிகேஷ்-தராசு-கங்கோத்ரி சாலை மிக முக்கிய பங்கு வகிக்கிறது என்றார். இந்த சுரங்கப்பாதையை திறப்பது, சம்பா நகரில் போக்குவரத்து நெரிசலை குறைக்கும் மற்றும் தூரத்தையும் ஒரு கிலோ மீட்டர் குறைக்கும். மேலும், முன்பு 30 நிமிடங்களாக இருந்த, சம்பா நகரின் பயண நேரத்துடன் ஒப்பிடுகையில், தற்போது 10 நிமிடங்கள்தான் ஆகும். மிகவும் சிக்கலான பகுதிகளில், சிக்கலான திட்டங்களை அமல்படுத்துவதை உறுதி செய்யும் எல்லை ரோடுகள் அமைப்பை திரு.நிதின் கட்கரி பாராட்டினார். இத்திட்டம் 2020ம் ஆண்டு அக்டோபரில் தான் முடியும் என தன்னிடம் கூறப்பட்டிருந்ததாக அமைச்சர் கூறினார். அதாவது, திட்டமிடப்பட்ட காலத்துக்கு 3 மாதங்களுக்கு முன்பாக இது முடிக்கப்பட்டுள்ளது.
பிரபலமான சார்தாம் திட்டத்தின் கீழ் சுமார் ரூ.12,000 கோடி செலவில் 889 கி.மீ தூரத்துக்கு சாலைகள் அமைக்கப்படுகின்றன. இதில் எல்லை ரோடுகள் நிறுவனம், புனிதத் தலமான காங்கோத்ரி மற்றும் பத்ரிநாத்துக்கும் செல்லும் தேசிய நெடுங்சாலையில் 250 கி.மீ தூரத்துக்கு சாலை அமைக்கிறது. பெரும்பாலான பணிகள் திட்டமிடப்பட்ட காலத்துக்கு முன்பே நடந்து கொண்டிருக்கின்றன. 4 திட்டங்களை இந்தாண்டு அக்டோபருக்குள் முடிக்க எல்லைகள் ரோடு அமைப்பு திட்டமிட்டுள்ளது.
மனித வள மேம்பாட்டு அமைச்சகம்
ஐஐடி ஹைதராபாத்திற்குச் சென்ற மத்திய கல்வித்துறை அமைச்சர் திரு.தர்மேந்திர பிரதான், ஆராய்ச்சி, கண்டுபிடிப்பு மற்றும் தொழில்முனைவுத் திறனை வலுப்படுத்துவதற்கான பல்வேறு புதிய வசதிகளைத் தொடங்கிவைத்தார்
மத்திய கல்வி மற்றும் திறன் மேம்பாட்டுத்துறை அமைச்சர் திரு.தர்மேந்திர பிரதான், ஐஐடி ஹைதராபாத்தில், பல்வேறு புதிய வசதிகளைத் தொடங்கி வைத்து, BVRSCIENT மையத்திற்கு அடிக்கல் நாட்டியதுடன், நீடித்த அறிவியல் & தொழில்நுட்பத்திற்கான க்ரீன்கோ பள்ளிக்கான புரிந்துணர்வு ஒப்பந்தத்தில் கையெழுத்திடும் நிகழ்ச்சியிலும் பங்கேற்றார்.
ஜப்பானைச் சேர்ந்த BoG தலைவர் டாக்டர் பி.வி.ஆர்.மோகன் ரெட்டி, ஜப்பான் பன்னாட்டு கூட்டுறவு முகமையின் தலைமைப் பிரதிநிதி திரு. சைடோ மிட்சுனோரி, க்ரீன்கோ குழுமத்தின் தலைமைச் செயல் அதிகாரி மற்றும் மேலாண்மை இயக்குனர் திரு.அனில்குமார் சாலமலாசெட்டி, க்ரீன்கோ நிறுவனத்தின் இயக்குனர் குழுத் தலைவர் திரு.ஓ.பி. பட், ஐஐடி ஹைதராபாத் இயக்குனர் பேராசிரியர் பிஎஸ்.மூர்த்தி உள்ளிட்டோர் இந்த நிகழ்ச்சியில் கலந்து கொண்டனர்.
நிகழ்ச்சியில் பேசிய அமைச்சர் திரு.தர்மேந்திர பிரதான், நான்காவது தொழிற்புரட்சியில் இந்தியா முன்னணி நாடாகத் திகழும் என்றும், இந்தியாவை உலகளவில் பிரபலப்படுத்துவதிலும், சுதந்திர தின அமிர்தகாலத்தில், சிறப்பான, வளமான எதிர்காலத்தை உருவாக்குவதிலும் ஐஐடி ஹைதராபாத் முக்கியப் பங்கு வகிக்கும் என்றும் தெரிவித்தார். மேலும், ஐஆர் 4.0 மற்றும் 21-ம் நூற்றாணடு வேலைவாய்ப்பு சந்தையை பயன்படுத்துவதற்கான உலகத்தரம் வாய்ந்த திறன் மேம்பாட்டு மையத்தை அமைக்குமாறும் ஐஐடி ஹைதராபாத்தை அமைச்சர் கேட்டுக்கொண்டார். தற்சார்பு இந்தியாவை அடைவதென்ற பிரதமரின் தொலைநோக்கை நிறைவேற்றுவதற்கு, நாம் பாடுபட வேண்டுமெனவும் அவர் தெரிவித்தார்.
இந்தியா, இனியும் வாங்கும் நாடாகவே இருக்காமல், புதுமைக் கண்டுபிடிப்புகளை மேற்கொண்டு, நாம் தன்னிறைவு அடைவதோடு, உலக நலனை மேம்படுத்துவதற்கும் நமது சொந்த மாதிரிகளை உருவாக்க வேண்டும் என்றும் என்றும் அவர் குறிப்பிட்டார். சமுதாயத்தின் தேவைகளைப் பூர்த்தி செய்து, குறைந்த செலவில் உலகளாவிய தீர்வுகளை வழங்க ஏதுவாக, ஐஐடி ஹைதராபாத்தின் செயல்பாடுகள் அமைய வேண்டுமெனவும் திரு.தர்மேந்திர பிரதான் கேட்டுக் கொண்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும் : https://www.pib.gov.in/PressReleasePage.aspx?PRID=1838828
ஜவுளித்துறை அமைச்சகம்
ஜவுளித் தொழிற்சாலைகள் அமைக்க அதிநவீன உள்கட்டமைப்பு வசதிகளை ஏற்படுத்த ஒருங்கிணைந்த ஜவுளிப் பூங்கா திட்டம்
தொழில்துறையினர் தங்கள் ஜவுளி தொழிற்சாலைகளை அமைப்பதற்கு அதிநவீன உள்கட்டமைப்பு வசதிகளை வழங்குவதற்காக ஒருங்கிணைந்த ஜவுளி பூங்கா திட்டத்தை அரசு செயல்படுத்தி வருகிறது. சர்வதேச தரத்திலான புதிய பூங்காக்களை வளர்ச்சி மையங்களாக உருவாக்குவதே இத்திட்டத்தின் நோக்கமாகும். இத்திட்டத்தின் கீழ் 54 ஜவுளிப் பூங்காக்களுக்கு அனுமதி அளிக்கப்பட்டுள்ளது. இத்திட்டம் இதுவரை ரூ.14,243.69 கோடி முதலீட்டை ஈர்த்து, 1,05,709 பேருக்கு நேரடி / மறைமுக வேலைவாய்ப்பை உருவாக்கியுள்ளது.
கடந்த ஐந்தாண்டுகளில் கைவினைப் பொருட்கள் உட்பட ஜவுளி மற்றும் ஆயத்த ஆடை ஏற்றுமதி மூலம் ஈட்டிய வருவாய் பின்வருமாறு:

|
||
|
2017-18
|
|
2018-19
|
|
2019-20
|
|
2020-21
|
|
2021-22
|
|
மொத்த ஜவுளி மற்றும் ஆயத்த ஆடைகள்
|
|
35,723
|
|
36,559
|
|
33,379
|
|
29,877
|
|
42,347
|
|
கைவினைப் பொருட்கள்
|
|
1,823
|
|
1,838
|
|
1,798
|
|
1,708
|
|
2,088
|
|
ஜவுளி மற்றும் ஆயத்த ஆடைகள் கைவினைப் பொருட்கள் உட்பட
|
|
37,546
|
|
38,397
|
|
35,177
|
|
31,585
|
|
44,435
ஆதாரம்: டிஜிசிஐ & எஸ்
ஒருங்கிணைந்த ஜவுளிப் பூங்கா திட்டத்தின்கீழ் தமிழ்நாட்டில் முடிக்கப்பட்டவை: பல்லடம் உயர் தொழில்நுட்ப நெசவுப் பூங்கா, பல்லடம் ; குமாரபாளையம் உயர் தொழில்நுட்ப நெசவுப் பூங்கா, கரூர் ஒருங்கிணைந்த ஜவுளிப் பூங்கா, மதுரை ஒருங்கிணைந்த ஜவுளிப் பூங்கா.
ஒருங்கிணைந்த ஜவுளிப் பூங்கா திட்டத்தின்கீழ் தமிழ்நாட்டில் அமைக்கப்பட்டு வருபவை: சைமா ஜவுளி பிராசசிங் மையம், கடலூர்; பேரறிஞர் அண்ணா கைத்தறி பட்டுப் பூங்கா; பல்லவடா ஜவுளிப் பூங்கா; தி கிரேட் இண்டியன் லினன் & ஜவுளி.
இத்தகவலை மத்திய ஜவுளித் துறை இணையமைச்சர் திருமதி தர்ஷனா ஜர்தோஷ் மக்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
மத்திய அமைச்சரவை
புள்ளிவிவரங்கள் சேகரிப்பு சட்டம் 2008 -ல் திருத்தங்களை மேற்கொள்ள மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், புள்ளிவிவரங்கள் சேகரிப்பு சட்டம் 2008-ன் எல்லைவரம்பை ஜம்மு-காஷ்மீர் மாநிலத்துக்கும் விரிவுபடுத்தும் வகையிலான மசோதாவை நாடாளுமன்றத்தில் அறிமுகம் செய்யும் திட்டத்துக்கு ஒப்புதல் அளிக்கப்பட்டது. இதில், அரசியலமைப்பு சட்டத்தின் 7-வது அட்டவணையில் உள்ள முதல் பட்டியல்  மற்றும் மூன்றாவது பட்டியலில்  உள்ள எந்த விவகாரங்கள் குறித்த புள்ளிவிவரங்கள் சேகரிப்பும் ஜம்மு-காஷ்மீர் மாநிலத்துக்கு விரிவுபடுத்தப்படும். அரசியலமைப்பு  உத்தரவு 1954-ன் கீழ் இது செயல்படுத்தப்படும். இந்த சட்டத் திருத்தத்தின்மூலம், ஜம்மு-காஷ்மீர் மாநிலத்தில் புள்ளிவிவரங்கள் சேகரிப்பு வழிமுறை வலுவாகும்.
இந்த சட்டத் திருத்தம் என்பது:
 அரசியலமைப்பு  உத்தரவு 1954-ன் கீழ், மாநில அரசுக்கு என்று ஒதுக்கப்படாத விவகாரங்களில், இந்த சட்டத்தின் எல்லை வரம்புகளை ஜம்மு-காஷ்மீர் மாநிலத்துக்கு விரிவுபடுத்த வழிவகுக்கும்.
 புள்ளி விவரங்கள் சேகரிப்பு நடவடிக்கைகளை சிறப்பாக ஒருங்கிணைக்கவும், இரட்டிப்பு பதிவுகளை தவிர்க்கும் வகையிலும், அரசு துறைகளுக்கு ஆலோசனை வழங்கவும், மத்தியிலும், ஒவ்வொரு மாநிலங்கள்/யூனியன் பிரதேசங்களிலும் ஒருங்கிணைப்பு அதிகாரியை நியமிக்க வழிவகை செய்கிறது.
பின்னணி
பொருளாதாரம், புவிஇடங்கள், சமூகம், விஞ்ஞானம் மற்றும் சுற்றுச்சூழல் விவகாரங்களில் புள்ளிவிவரங்களை சேகரிப்பதற்காக புள்ளிவிவரங்கள் சேகரிப்பு சட்டம் 2008, கொண்டுவரப்பட்டது. இந்த சட்டம், ஜம்மு-காஷ்மீர் மாநிலத்தைத் தவிர, மற்ற ஒட்டுமொத்த இந்தியாவுக்கும் விரிவுபடுத்தப்பட்டுள்ளது. ஜம்மு-காஷ்மீர் மாநில சட்டப்பேரவையில், ஜம்மு-காஷ்மீர் புள்ளிவிவரங்கள் சேகரிப்பு சட்டம் 2010 கொண்டுவரப்பட்டது. இது, ஒட்டுமொத்த ஜம்மு-காஷ்மீர் மாநிலத்துக்கும் விரிவுபடுத்துகிறது. மேலும், மத்திய சட்டத்தின் மாதிரி வடிவமாகவே இந்த சட்டம் உள்ளது. புள்ளிவிவரங்கள் சேகரிப்பு சட்டம் 2008 மற்றும் ஜம்மு-காஷ்மீர் புள்ளிவிவரங்கள் சேகரிப்பு சட்டம் 2010 ஆகியவை, அரசியலமைப்பு  உத்தரவு 1954-ன் அடிப்படையில், மத்திய பட்டியலில் உள்ள புள்ளிவிவரங்கள் விவகாரங்களுக்கு பொருந்தாது. இதன் காரணமாக, போதிய சட்டங்கள் இல்லாத நிலை உருவாகியுள்ளது. மேலும், புள்ளிவிவரங்கள் சேகரிப்பு சட்டம் 2008-ல் பொதுப்பட்டியலில் உள்ள விவகாரங்களில் மத்திய அரசின் எல்லை வரம்பும், ஜம்மு-காஷ்மீர் மாநிலத்துக்கு பொருந்தாது. இந்த குறைபாடுகளை களையும் வகையில், சட்டத் திருத்தம் கொண்டுவரப்படுகிறது.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தெருவோர வியாபாரிகளின் கடன் விண்ணப்பங்களைச் சரிபார்க்கும் உகந்த டிஜிடல் தளமாக செயல்படும் கைபேசிச் செயலி தொடங்கப்பட்டுள்ளது
தெருவோர வியாபாரிகள் தங்கள் தொழிலை மீண்டும் தொடங்குவதற்கு மூலதனக்கடன் வழங்கத் தொடங்கபட்டுள்ள பிரதமர் தெருவோர வியாபாரிகள் தற்சார்பு நிதி குறித்து மத்திய வீட்டுவசதி மற்றும் நகர்ப்புற விவகாரத்துறை  இணையமைச்சர் திரு. ஹர்தீப் சிங் பூரி, மாநிலங்களின் நகர்ப்புற வளர்ச்சி அமைச்சர்கள், தலைமைச் செயலர்கள், நகர்ப்புற வளர்ச்சி துறைச் செயலர்கள், முதன்மைச் செயலர்கள், டிஜிபிக்கள் , மாவட்ட ஆட்சியர்கள், காவல்துறைக் கண்காணிப்பாளர்கள், சிறப்புக் கண்காணிப்பாளர்கள், 125 நகரங்களின் ஆணையர்கள், தலைமைச் செயல் அலுவலர்கள் ஆகியோருடன் கலந்துரையாடினார். இந்தத் திட்டம் வியாபாரிகளுக்குக் கடன் உதவி வழங்குகிறது. தொல்லையற்ற சூழலில் அவர்கள் தொழில் நடத்துவதை உறுதி செய்வது அவசியமாகும். இந்தக் கூட்டத்தில் வீட்டுவசதி மற்றும் நகர்ப்புற விவகார அமைச்சகச் செயலர் திரு. துர்கா சங்கர் மிஸ்ராவும் உடன் இருந்தார்.
இந்த நிகழ்ச்சியில், மத்திய அமைச்சர், நகர்ப்புற உள்ளாட்சி அமைப்புகளின் நிர்வாகிகளுக்கு கைபேசிச் செயலி ஒன்றை தொடங்கினார். தெருவோர வியாபாரிகளின் கடன் விண்ணப்பங்களுக்கு ஏற்ற டிஜிட்டல் தளமாக இந்தச் செயலியைப் பயன்படுத்துவதை நோக்கமாகக் கொண்டு இது துவங்கப்பட்டுள்ளது.
மாநிலங்கள்/யூனியன் பிரதேசங்களில் இருந்து இதற்கான பின்னூட்டங்களை மத்திய அமைச்சர் பெற்றுள்ளார். பிரதமரின் தெருவோர வியாபாரிகள் தற்சார்பு நிதித் திட்டத்தை வெற்றிகரமாக அமல்படுத்தவும், தெருவோர வியாபாரிகளின் வாழ்வாதாரத்தைப் பாதுகாப்பதை உறுதி செய்யவும், சம்பந்தப்பட்ட முக்கிய நபர்களுடன் கூட்டங்களை நடத்தி ஆலோசிக்குமாறு நகர்ப்புற வளர்ச்சி அமைச்சர்கள் மற்றும் மூத்த அதிகாரிகளை மத்திய அமைச்சர் கேட்டுக்கொண்டார்.
மாநில அமைச்சர்களுடன் நடைபெற்றக் கலந்துரையாடலின் போது, இத்திட்டத்தின் பயனாளிகளின் முழுமையான சமூகப் பொருளாதாரப் பின்புலம் குறித்து அறிந்து கொள்ள முடிவு செய்யப்பட்டது. பிரதமர் ஆவாஸ் யோஜனா , ஆயுஷ்மான் பாரத், உஜ்வாலா, ஜன்தன் திட்டம், சௌபாக்யா, தீன்தயாள் அந்த்யோதயா யோஜனா – தேசிய நகர்ப்புற வாழ்வாதாரத் திட்டம்  போன்ற அரசின் இதர நலத்திட்டங்களில் அவர்களது நடவடிக்கைகள் இதில் அறிந்து கொள்ளப்படும். இந்தக் கலந்துரையாடலின் போது, திரு. ஹர்தீப் பூரி, “பழங்கால வண்டிகளுக்குப் பதிலாக நவீன தள்ளுவண்டிகளை வாங்குவதற்கான முத்ரா, DAY-NULM கடனுதவி போன்ற இதர திட்டங்களை வியாபாரிகளின் பொருளாதார மேம்பாட்டுக்காக ஒருங்கிணைக்க மாநிலங்கள் ஊக்குவிக்கப்படுகின்றன. காவல்துறையினர்/நகராட்சி அதிகாரிகளின் தேவையற்ற தொல்லைகள் விஷயத்தில் தவறிழைக்கும் அதிகாரிகள் மீது நடவடிக்கை எடுக்கும் வகையில் பொறுப்பு நிர்ணயிக்கப்படுகிறது. சுமுகமான சூழலில், பயனாளிகளின் குறைகளைக் களைந்து அவர்களுக்கு உதவும் வகையில், மாவட்ட ஆட்சியர் தலைமையில், காவல்துறை/நகர்ப்புற உள்ளாட்சி அமைப்புகளின் பிரதிநிதிகள் மற்றும் பொருத்தமான துறைகளின் பிரிதிநிதிகளைக் கொண்ட அமைப்பு உருவாக்கப்பட வேண்டும். உருவாக்கப்படும் இந்த அமைப்பு குறைந்தபட்சம் மாதத்திற்கு ஒரு முறையாவது கூடவேண்டும்’’ என்று கூறினார்.
-------
(Visitor Counter : 134